יפו | פורטל יפו |עוקף קדם-הצלחה לתושבים המוחים
פורטל יפו קהילת יפו עוקף קדם-הצלחה לתושבים המוחים
עוקף קדם-הצלחה לתושבים המוחים
התקבלה תשובה מועדת העררים בעניין כביש עוקף קדם
בימים האחרונים קיבלו מאות מתושבי יפו שהתנגדו לתכנית עוקף קדם את תשובת הועדה המחוזית לעררים שהוגשו בפניה ובעקבות ישיבת הוועדה שדנה בעררים אלה ביום 11 למרץ 2013 .
כזכור לכולנו, הכינה עיריית תל אביב יפו, תכנית שלפיה אמור להיסלל כביש רחב (עוקף קדם) על גבול הפארק, ובינו לבין רחוב קדם הקיים אמורה הייתה להיבנות שכונת בתים גבוהים וגדולים, מעין "אנדרומדות". כולנו ראינו בתכנית זו סכנה לאיכות החיים, לבטיחות התושבים וילדיהם, ולנישול התושבים הותיקים שבמתחם התכנית מבתיהם.
הועדה קיבלה חלק גדול מהתנגדויות. קראו את ההסבר המפורט והמקצועי מאת ידידי עורך דין נתי לם, שהוביל ביחד עם חברים רבים את המאבק העיקש אולם לי חשוב להדגיש בנוסף את ההישג היסטורי שאמנם לא נרשם בפרוטוקולי הועדה אולם כן נרשם בדפי ההיסטוריה של יפו.
בפעם השנייה מאבק משותף ומאוחד של תושבים יהודים וערבים הביא להכשלת תכניות הרסניות לעתיד יפו .
במקרה הראשון היה לפני יותר משני עשורים במאבק העיקש שניהלנו נגד התכניות להרוס את חופה המרהיב של יפו ( הימים היפים של יפו יפת ימים והאגודה למען ערביי יפו ) ובימים אלה נמשך המאבק השני נגד הפיכת מתחם קדם לשכונה יוקרתית סגורה לעשירים בלבד.
המעניין הוא שלאחר שמאבקי התושבים נושאים פרי קברניטי העירייה ממהרים לקחת את הקרדיט לעצמם ושוכחים לציין משום מה שרק בזכות מאבק התושבים הם עומדים על הבמות להתגאות בהישגים.
מחכים לנו עוד מאבקים ארוכים למען השמירה על צביונה המיוחד של העיר יפת הימים יפו וסוד ההצלחה במאבקים אלה תמיד יהיה איחוד כוחות.
להסבר מפורט על החלטת הועדה וצעדי ההמשך - לחצו כאן